Lav et referat af nedenstående tekst:

Tekst:
Midt på eftermiddagen torsdag omkom en mand og et spædbarn i en trafikulykke på Løgstørvej syd for Gedsted. En kvinde der også var med i bilen, er i livsfare. Ulykken skete lige syd for grænsen mellem Region Nordjylland og Region Midtjylland. Ulykken var ifølge oplysninger som Midt- og Vestjyllands Politi har givet til TV Midtvest en følge af en mislykket overhaling. Personbilen med de dræbte og den kvæstede kvinde var midt i en overhaling, da det blev klart, at den ikke kunne gennemføres, fordi en lastbil kom kørende i modsatte spor. Personbilen forsøgte at undvige lastbilen ved at køre ud i rabatten ved siden af vejen, men det samme gjorde lastbilen ulykkeligvis og de to køretøjer koliderede derfor frontalt. Manden og spædbarnet døde på stedet mens kvinden efter ulykken blev skåret fri af bilen og fløjet med helikopter til Aarhus Universitetshospital. Vagtchef ved Nordjyllands Politi Mogens Hougesen kan ikke oplyse om de dræbte er fra Nordjylland, men fortæller at man har haft til opgave at underrette pårørende til de dræbte og den kvæstede kvinde.

Referat:
En mand og et spædbarn mistede torsdag eftermiddag livet i en trafikulykke i det sydlige Himmerland.